ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2023

# RAPORT DE SPECIALITATE

la proiectul de hotărâre

privind vânzarea prin licitație publică a unei suprafețe de teren de 133 mp,

proprietatea privată a municipiului Câmpulung Moldovenesc, situat în

str. Bogdan Vodă f.n., municipiul Câmpulung Moldovenesc

 **INIŢIATOR PROIECT DE HOTÃRÂRE:**

####  Primar, Negură Mihăiță

Analizând proiectul de hotărâre, aducem următoarele precizări:

 Suprafața de teren care face obiectul prezentului proiect de hotărâre are 133 mp, fiind situat în str. Bogdan Vodă f.n., municipiul Câmpulung Moldovenesc.

Terenul face parte din intravilanul municipiului, aparținând domeniului privat al Municipiului Câmpulung Moldovenesc. Acesta se identificată cadastral prin imobilul cu nr. 42285 înscris în CF 42285 Câmpulung Moldovenesc.

Vecinătăți: NV – municipiul Câmpulung Moldovenesc, NE – Latiș Gavril, SE – municipiul Câmpulung Moldovenesc (str. Bogdan Vodă), SC MERTH COM SRL, SV – SC MERTH COM SRL, Erhan Ilie.

Terenul dispune de acces la str. Bogdan Vodă.

În partea de nord-vest terenul se învecinează cu imobilul proprietatea privată a municipiului înscris în CF 42286 Câmpulung Moldovenesc, atribuit în folosinţă gratuită Protopopiatului Câmpulung Moldovenesc în vederea extinderii construcției cu destinația de cantină socială, birouri și spații de cazare pe perioada existenței construcției. Pe celelalte laturi se învecinează cu proprietăți particulare.

Notă: Suprafața de teren nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu****Șef serviciu,**Niță LuminițaNuțescu Elvira |